Erling Haaland, mesaj care le dă fiori celor de la Arsenal înaintea confruntării de duminică
Erling Haaland anunță că este pregătit pentru confruntarea crucială din Premier League cu Arsenal, programată duminică după-amiază.
Campioana en-titre, Manchester City, care se află la doar un punct în spatele lui Arsenal în clasamentul Premier League, va primi vizita lui Arsenal pe Etihad Stadium, duminică, de la ora 18:30.
Vedeta norvegiană a lui City, Haaland, așteaptă cu nerăbdare meciul cu Arsenal, arătându-se încrezător în forța echipei sale.
Starul lui City a postat pe Instagram trei imagini de la sesiunea de antrenament dinaintea meciului, însoțite de o descriere simplă de patru cuvinte: "Bring on the weekend" (tr. - Să vină weekendul), alături de un emoji cu un braț încordat.
Haaland rămâne și în acest sezon o mașinărie de goluri
Deși a fost accidentat la picior și a lipsit de pe teren mai multe meciuri în decembrie și ianuarie, Haaland a reușit totuși să marcheze 29 de goluri în 34 de meciuri în acest sezon.
De asemenea, conduce în cursa pentru Gheata de Aur a Premier League, cu 18 goluri în 23 de partide.
sursă foto: Erling Haaland - Instagram
Urmăriți SPORT.RO și pe Google News